
  Parlamentul României   

 Camera Deputaţilor

Comisia pentru administraTie publica,    
     
                   1 iulie 1998

amenajarea teritoriului Si echilibru 
 
                  639/XVIii/6




 ecologic 

A    V   I    Z
asupra proiectului de Lege privind regimul Zonelor Defavorizate 


Cu adresa nr.179 din 30 iunie 1998, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în procedură de urgenţă , cu proiectul de Lege privind regimul Zonelor Defavorizate.


In şedinţa din 1 iulie 1998, Comisia pentru administraţie publică, amenajarea teritoriului şi echilibru ecologic a examinat proiectul de lege susmenţionat şi l-a avizat favorabil, cu amendamentele din anexă.



Prin obiectul de reglementare proiectul de lege supus dezbaterii şi avizării, face parte din categoria legilor ordinare, potrivit prevederilor constituţionale.



PREŞEDINTE,



ION CIRSTOIU




SECRETAR,









SORIN IOAN MARINESCU

Expert parlamentar

Cristea Victor

Comisia pentru adminisraţie publică,                                                                                                            

amenajarea teritoriului şi echilibru ecologic  

ANEXA

cuprinzând amendamentele comisiei la proiectul de Lege privind regimmul Zonelor Defavorizate 

Nr. 

crt.
Articolul 

( textul iniţial )
Amendamentul propus

(autorul)

Text adoptat de comisie
Motivare

1. 
Art. 1-  Zonele Defavorizate, în înţelesul prezentei legi, reprezintă arii geografice, strict delimitate teritorial, care îndeplinesc cel puţin una din următoarele condiţii: 

 
a) au structuri productive monoindustriale care în activitatea caracteristică zonei,  mobilizează mai mult de 50% din populaţia salariată;


b) sunt zone miniere unde personalulul  a fost disponibilizat prin concedieri colective, în urma aplicării programelor de restructurare;

Domnul deputat Marin Cristea , Grupul  parlamentar al  P.D.S.R. propune reformularea lit.a) şi b)  după cum urmează:


a) au structuri productive monoindustriale care în activitatea caracteristică zonei,  mobilizează mai mult de 50% din populaţia salariată sau structuri  productive cu profil unic care mobilizează mai mult de 50%din populaţia activă;


b) sunt zone miniere sau cu alt profil productiv unic, unde personalulul  a fost disponibilizat prin concedieri colective, în urma aplicării programelor de restructurare;
Se consideră necesar ca zona defavorizată să fie caracterizată nu numai de producţia monoindustrială  ci şi de alte structuri productive cu profil unic în zona respectivă

Comisia  susţine propunerea făcută.



2.

Art. 2- La propunerea consiliilor locale sau după caz judeţene , Consiliile pentru Dezvoltare Regională , în baza documentaţiei prezentată de Agenţiile pentru Dezvoltare Regională vor aviza înfiinţarea în cadrul Regiunilor de dezvoltare a unor Zone Defavorizate. Documentaţia aferentă însoţită de avizul favorabil va fi inaintată Agenţiei Naţionale pentru Dezvoltare Regională. Propunerea de înfiinţare a Zonei Defavorizate va fi înaintată de către Agenţia Naţională pentru Dezvoltare , spre aprobare, Consiliului Naţional pentru Dezvoltare Regională.



Domnul deputat Marin Cristea , Grupul  parlamentar al  P.D.S.R. propune reformularea art.2 astfel:


Art. 2- La propunerea consiliilor locale sau după caz judeţene , Consiliile pentru Dezvoltare Regională , în baza documentaţiei prezentată de Agenţiile pentru Dezvoltare Regională vor aviza înfiinţarea unor Zone Defavorizate în cadrul Regiunilor de dezvoltare , în corelare cu prevederile planurilor de amenajare a teritoriului , existente sau în curs de elaborare, corespunzând zonelor respective. Documentaţia aferentă însoţită de avizul  favorabil va fi înaintată Agenţiei Naţionale pentru Dezvoltare Regională. Propunerea de înfiinţare a Zonei Defavorizate va fi înaintată de către Agenţia Naţională pentru Dezvoltare , spre aprobare, Consiliului Naţional pentru Dezvoltare Regională.


Completarea se justifică prin necesitatea corelării documentaţiilor de amenajare a teritoriului, cu propunerile de îinfiinţare a Zonelor Defavorizate.

Comisia este de acord cu propunerea .

3.

Art.6- (1)  Societăţile comerciale, persoane juridice române, precum şi întreprinzătorii particulari sau asciaţiile familiale, autorizate conform Decretului-Lege nr. 54/1990 privind organizarea şi desfăşurarea unor activităţi economice pe baza liberei iniţiative, înfiinţate după data declarării Zonei Defavorizate, cu sediul social în aceasta şi desfăşurându-şi activitatea în zonă, pot beneficia, diferenţiat pe zone, pentru investiţiile  noi  realizate, de una sau  mai  multe din următoarele facilităţi: 

Domnul deputat Marin Cristea , Grupul  parlamentar al  P.D.S.R. propune reformularea acestei părţi din alin.1 astfel:


Art.6- (1)  Societăţile comerciale, persoane juridice române, precum şi întreprinzătorii particulari sau asciaţiile familiale, autorizate conform Decretului-Lege nr. 54/1990 privind organizarea şi desfăşurarea unor activităţi economice pe baza liberei iniţiative, înfiinţate după data declarării Zonei Defavorizate, cu sediul social în aceasta precum şi gospodăriile individuale - persoane fizice care îşi desfăşoară activitatea în zonă, pot beneficia, diferenţiat pe zone, pentru investiţiile  noi  realizate, de una sau  mai  multe din următoarele facilităţi:


Se consideră necesar ca şi gospodăriile individuale să beneficieze de facilităţile prevăzute de această lege.








